**LITSENTSILEPING**

Tallinn  */allkirjastamise kuupäev digikonteineris/* nr 1.1-16/1720-22

**Eesti Rahvusringhääling** (edaspidi ERR või Pool), registrikood 74002322, mida esindab volituse alusel arhiivide juhataja Heli Pikk,

ja

**RMK Sagadi Metsamuuseum** (edaspidi Litsentsisaaja või Pool), mida esindab muuseumi juht Ain Kütt,

sõlmisid käesoleva litsentsilepingu (edaspidi Leping) alljärgnevas:

**1. Üldsätted**

1.1 Lepingu esemeks on Litsentsisaaja poolt ETV filmist „Laanetaguse suvi“ (0:00:00-0:00:10 ja 1:07:30-1:13:00) lõikude kasutamine püsiekspositsioonis, mis on pühendatud metsale Eesti filmides.

1.2 ERR kinnitab, et on Arhiivimaterjali tootja ja tal on õigus anda lihtlitsents punktis 2 sätestatud tingimustel.

1.3 ERR annab Arhiivimaterjali Litsentsisaajale üle WeTransferi Poolte kokkulepitud ajal.

**2. Litsents**

2.1 ERR annab Litsentsisaajale tähtajatu lihtlitsentsi (loa) Arhiivimaterjali kasutamiseks järgmistel tingimustel:

2.1.1 litsents annab Litsentsisaajale õiguse suunata Arhiivimaterjali üldsusele Litsentsisaaja püsinäitusel, mis on pühendatud metsale Eesti filmides;

2.1.2 litsents kehtib tähtajatult territoriaalse piiranguta.

**3. Litsentsisaaja kohustused**

3.1 Litsentsisaaja kohustub:

3.1.1 mitte kasutama Arhiivimaterjali muul viisil või tingimustel kui on sätestatud lepingu punktis 2.1;

3.1.2 hankima vajadusel enne Arhiivimaterjali kasutamist nõusolekud Arhiivimaterjalis sisalduvate isikuandmete töötlemiseks;

3.1.3 kui Arhiivimaterjalis on kasutatud autoriõigusega kaitstud teoseid (sh muusikateoseid), peab Litsentsisaaja oma nimel ja arvel hankima teoste kasutamiseks load teoste autoritelt ja/või neid esindavatelt isikutelt (nt Eesti Autorite Ühing);

3.1.4 kui Arhiivimaterjalis on kasutatud teoste esitusi, peab Litsentsisaaja oma nimel ja arvel hankima teoste esituste kasutamiseks load teoste esitajatelt ja/või neid esindavatelt isikutelt;

3.1.5 Arhiivimaterjali kasutamisel viitama, et see pärineb Eesti Rahvusringhäälingu arhiivist;

3.1.6 Arhiivimaterjali osalisel kasutamisel mitte moonutama Arhiivimaterjali sisu ning mõtet.

**4. Tasu**

4.1 Tulenevalt ühistest eesmärkidest Arhiivimaterjali kasutamisel, ei nõua ERR Lepingu punktis 2 nimetatud lihtlitsentsi eest tasu.

4.2 Litsentsisaaja tasub Arhiivimaterjali reprodutseerimise tehnilise kulu vastavalt ERRi arhivaalide kasutada andmise hinnakirjale. ERR esitab Litsentsisaajale arve pärast tellimuse täitmist aadressile saadi.muuseum@rmk.ee Litsentsisaaja tasub arve 14 päeva jooksul arvates arve esitamisest.

**5. Vastutus**

5.1 Pool kohustub hüvitama teisele Poolele tema poolt tahtlikult või hooletuse tõttu tekitatud kahju.

**6. Lõppsätted**

6.1 Leping jõustub allkirjastamisest ja kehtib Poolte lepingujärgsete kohustuste täitmiseni, v.a autoriõiguste ja autoriõigusega kaasnevate õiguste osas, mille puhul kehtib Leping nende õiguste kehtivuse tähtaja lõppemiseni.

6.2 Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel. Kokkuleppe mittesaavutamisel lahendatakse vaidlused Harju Maakohtus.

6.3 Lepinguga seotud teated edastavad Pooled järgmistele aadressidele/sidevahenditele:

6.3.1 ERR-ile – F. R. Kreutzwaldi 14, Tallinn 15029; telefon 628 4100; e-post: err@err.ee;

6.3.2 Litsentsisaajale – Sagadi küla, Haljala vald, Lääne-Virumaa 45403, telefon 676 7888;

e-post: [sagadi.muuseum@rmk.ee](mailto:sagadi.muuseum@rmk.ee) ja ain.kytt@rmk.ee.

*/allkirjastatud digitaalselt/* */allkirjastatud digitaalselt/*

Heli Pikk Ain Kütt

ERR Litsentsisaaja